CELEX: 22006D0786
Language: hu
Date: 2006-10-27 00:00:00
Title: 2006/786/EK: A Közösség/svájc Légiközlekedési Bizottság 4/2006 határozata ( 2006. október 27. ) az Európai Közösség és a Svájci Államszövetség között a légiközlekedésről szóló megállapodás mellékletének módosításáról

17.11.2006   
            
            
               HU
            
            
               Az Európai Unió Hivatalos Lapja
            
            
               L 318/42
            
         
      A KÖZÖSSÉG/SVÁJC LÉGIKÖZLEKEDÉSI BIZOTTSÁG 4/2006 HATÁROZATA
   
   (2006. október 27.)
   az Európai Közösség és a Svájci Államszövetség között a légiközlekedésről szóló megállapodás mellékletének módosításáról
   (2006/786/EK)
   A KÖZÖSSÉG/SVÁJC LÉGIKÖZLEKEDÉSI BIZOTTSÁG,
   tekintettel az Európai Közösség és a Svájci Államszövetség között a légiközlekedésről szóló megállapodásra (1), (a továbbiakban: a megállapodás) és különösen annak 23. cikke (4) bekezdésére,
   A KÖVETKEZŐKÉPPEN HATÁROZOTT:
   1. cikk
   (1)   Az 1701/2003/EK bizottsági rendelet említését követően a megállapodás mellékletének 4. pontja (repülésbiztonság) a következőkkel egészül ki:
   
      „1702/2003
      A Bizottság 2003. szeptember 24-i 1702/2003/EK rendelete légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról.”
   
   A rendelet szövegét e megállapodás alkalmazásában a következő kiigazítással kell értelmezni:
   A 2. cikk a következőképpen módosul:
   A (3), (4), (6), (8), (10), (11), (13) és (14) bekezdésben a „2003. szeptember 28.” időpont helyébe a következő szöveg lép: „az 1592/2002/EK rendeletet a megállapodás mellékletébe beillesztő Közösség/Svájc Légiközlekedési Bizottság határozata hatálybalépésének időpontja”.
   (2)   Az e határozat 1. cikkének (1) bekezdésében említett kiegészítés után a megállapodás mellékletének 4. pontja (Repülésbiztonság) a következővel egészül ki:
   
      „2042/2003
      A Bizottság 2003. november 20-i 2042/2003/EK rendelete a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról.”
   
   (3)   Az e határozat 1. cikkének (2) bekezdésében említett kiegészítés után a megállapodás mellékletének 4. pontja (Repülésbiztonság) a következővel egészül ki:
   
      „381/2005
      A Bizottság 2005. március 7-i 381/2005/EK rendelete a légi járművek és repüléstechnikai termékek, alkatrészek és berendezések légi alkalmassági és környezetvédelmi bizonyítványához továbbá a formatervezés és termelő szervezetek hitelesítéséhez kapcsolódó végrehajtási szabályokat meghatározó 1702/2003/EK bizottsági rendelet módosításáról.”
   
   (4)   Az e határozat 1. cikkének (3) bekezdésében említett kiegészítés után a megállapodás mellékletének 4. pontja (Repülésbiztonság) a következővel egészül ki:
   
      „488/2005
      A Bizottság 2005. március 21-i 488/2005/EK rendelete az Európai Repülésbiztonsági Ügynökség által felszámított díjakról és költségekről.”
   
   2. cikk
   Ezt a határozatot az Európai Unió Hivatalos Lapjában és a Svájci Államszövetség Jogszabályai Hivatalos Gyűjteményében kell kihirdetni. Ez a határozat az elfogadását követő második hónap első napján lép hatályba.
   
      Kelt Brüsszelben, 2006. október 27-én.
      
         
            a vegyesbizottság részéről
         
         
            a Közösség küldöttségének vezetője
         
         Daniel CALLEJA CRESPO
         
         
            a svájci küldöttség vezetője
         
         Raymond CRON
         
      
   
   
      (1)  HL L 114., 2002.4.30., 73. o.